CELEX: 31989R0996
Language: el
Date: 1989-04-17 00:00:00
Title: Κανονισμός (ΕΟΚ) αριθ. 996/89 του Συμβουλίου της 17ης Απριλίου 1989 για την παράταση του προσωρινού δασμού αντιντάμπινγκ στις εισαγωγές βιντεοκασετών και κυλίνδρων βιντεοταινιών, καταγωγής Δημοκρατίας της Κορέας και Χονγκ Κονγκ

Avis juridique important

|

31989R0996

Κανονισμός (ΕΟΚ) αριθ. 996/89 του Συμβουλίου της 17ης Απριλίου 1989 για την παράταση του προσωρινού δασμού αντιντάμπινγκ στις εισαγωγές βιντεοκασετών και κυλίνδρων βιντεοταινιών, καταγωγής Δημοκρατίας της Κορέας και Χονγκ Κονγκ  

Επίσημη Εφημερίδα αριθ. L 107 της 19/04/1989 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 996/89 ΤΟΥ ΣΥΜΒΟΥΛΙΟΥ  της 17ης Απριλίου 1989  για την παράταση του προσωρινού δασμού αντιντάμπινγκ στις εισαγωγές βιντεοκασετών και κυλίνδρων βεντεοταινιών, καταγωγής Δημοκρατίας της Κορέας και Χονγκ Κονγκ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 4062/88 (2), επέβαλε προσωρινό δασμό αντιντάμπινγκ στις εισαγωγές βιντεοκασετών και κυλίνδρων βιντεοταινιών, καταγωγής Δημοκρατίας της Κορέας και Χονγκ Κονγκ·  ότι, επειδή δεν έχει ακόμη ολοκληρωθεί η εξέταση των γεγονότων, η Επιτροπή πληροφόρησε τους ενδιαφερόμενους εξαγωγείς της Κορέας και του Χονγκ Κονγκ ότι σκοπεύει να προτείνει την παράταση της περιόδου ισχύος του προσωρινού δασμού για χρονικό διάστημα το οποίο δεν θα υπερβαίνει τους δύο μήνες· ότι ένας αριθμός εξαγωγέων ο οποίος αντιπροσωπεύει ένα σημαντικό ποσοστό των σχετικών εμπορικών συναλλαγών δεν προέβαλε αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ στις εισαγωγές βιντεοκασετών και κυλίνδρων βιντεοταινιών, καταγωγής Δημοκρατίας της Κορέας και Χονγκ Κονγκ, που επεβλήθη με τον κανονισμό (ΕΟΚ) αριθ. 4062/88, παρατείνεται για χρονικό διάστημα το οποίο δεν υπερβαίνει τους δύο μήνες.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, ο δασμός αυτός επιβάλλεται μέχρις ότου αρχίσει να ισχύει πράξη του Συμβουλίου με την οποία θα λαμβάνονται οριστικά μέτρα.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Απριλίου 1989.  Για το Συμβούλιο  Ο Πρόεδρος  C. SOLCHAGA CATALAN  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 356 της 24. 12. 1988, σ. 47.